ZAPISNIK BR. 13.
od 27.07.2026.

Sastavljen na sjednici Upravnog vijeća Ljekarni Koprivnica dana 27.07.2026.g. u prostorijama Ljekarne Koprivnica. 
Prisutni članovi U.V.: Dragutin Korošec, Sandra Sinjeri, Ana Filipović Andrić, voditelj ekonomsko-računovodstveno-knjigovodstvenih poslova i ravnatelj Siniša Fabijanec.
Odsutna: Ivana Bagarić Peroš, Dejana Škrinjar -opravdano.
Predsjednik pozdravlja sve prisutne i predlaže slijedeći: 

 					DNEVNI RED:

1. Verifikacija zapisnika br. 12. od 18.06.2026.g.
2. Donošenje Odluke o prihvaćanju izvješća ravnatelja za lipanj 2026.g.
3. Donošenje Odluke o prihvaćanju Financijskog 1-6/2026
4. Podaci o izvršenju Financijskog plana 1-6/2026.g.
5. Donošenje Odluke o prihvaćanju Pravilnika o načinu provođenja postupka jednostavne nabave Ljekarni Koprivnica
6. Izvješće Povjerenstva za lijekove
7. Informacija o novim zakonskim propisima i njihov utjecaj na Ljekarne Koprivnica
8. Razno.

Dnevni red je jednoglasno prihvaćen  i  prešlo se na prvu točku.  

Ad. 1.
Predsjednik U.V. Dragutin Korošec rekao je da su svi primili zapisnik sa prošle  sjednice i pita da li se slažu s istim.
Kako članovi U.V. nisu imali primjedbu na zapisnik, jednoglasno su donijeli:

ZAKLJUČAK

Verificiran je zapisnik br. 12 od 18.06.2026.g. (Prilog Ad. 1.) . 

Ad. 2.
Predsjednik je prelaskom na točku dva dao riječ ravnatelju koji je rekao da je rast prometa kontinuiran. Ljekarna na rotoru ima bitno povećanje prometa u lipnju, na žalost nismo u mogućnosti povećati broj magistri farmacije u skladu s prometom. 
Ravnatelj je rekao da je prosječna vrijednost po Rp rasla 6,37 %, promet preko blagajne rastao je 32,70%, a fakture HZZO-u bile su veće za 24,53% u odnosu na lipanj prošle godine (prilog Ad. 2). 
Predsjednik se nadovezao da Ljekarna u Đurđevcu nešto zaostaje i dodao je da je bilo dogovoreno na županiji kod preuzimanja i otvaranja te ljekarne, da će vidjeti u periodu od dvije do tri godine da li se pokrivaju troškovi (kako bude poslovala i da li se isplati tamo imati dvije magistre i tehničara) ako ne da ćemo odustati. 
Nakon rasprave članovi U.V. donijeli su jednoglasno:



ODLUKU
Prihvaća se Izvješće ravnatelja o poslovanju za lipanj 2026. godine, kao što je u prilozima Ad. 2.
  
Ad. 3.
Predsjednik je pozdravio voditelja ekonomsko-računovodstveno-knjigovodstvenih poslova i dao mu riječ da iznese Financijsko izvješće 1-6/2026.g., koji je prošao strukturu prihoda koji su rasli 14%, te je objasnio veće indekse, također je prošao i strukturu rashoda koji imaju također indeks rasta 14% uglavnom se odnose na ljekarnu K Orlu. HZZO nam je dužan više u odnosu na prošlu godinu, pa smo i mi mogli manje plaćati dobavljačima.
Ukupno su prihodi rasli 14% i iznosili su 4.317.400,44 €, a rashodi su rasli također 14% i iznosili su 4.161.462,42 € dok je dobit bila 155.938,02 €.
Ravnatelj je komentirao dobit i veli da je takva jer pet magistri koristi porodiljni i na teret su HZZO-a, da i one rade dobit bi bila znatno manja.
Predsjednik se nadovezao da je vidljivo da je zbog lošijeg plaćanja od strane HZZO-a i dug prema dobavljačima porastao, financijske bonifikacije pokazuju da je dobro odrađen posao ravnatelja s dobavljačima, ali se trebaju svi još više potruditi u radu da bi poslovanje bilo bolje, kad se svi vrate s porodiljnog i budu plaće na teret ljekarne dobit neće biti takva.
Ravnatelj je komentirao da mladima ne odgovara što smo obvezni dežurati, pa se teže odlučuju za zaposlenje kod nas.   
Nakon rasprave članovi U.V. jednoglasno su donijeli:

ODLUKU
O prihvaćanju Financijskog izvješća 1-6/2026.g. 

I
Prihvaća se Financijsko izvješće 1-6/2026.g. s ukupnim:
Prihodima u iznosu od        4.317.400,44 €
Rashodima u iznosu od      4.161.462,42 €
Bruto dobit u iznosu od          155.938,02 €.

Ad.4.
Predsjednik je rekao da je voditelj ekonomsko-računovodstveno-knjigovodstvenih poslova pripremio i usporedbu Financijskog plana za 1-6/2026 sa izvršenjem (Prilog Ad. 4.) i komentira da je Plan dobro napravljan, te da nema veći odstupanja u realizaciji i nije potrebno ići u rebalans.
Svi članovi U.V. su se složili da je Financijski plan za 2026.g. dobro napravljen i s pola godine je realizacija u strukturi prihoda 54,76%, a u strukturi rashoda realizirano je 53,50% i nije potreban rebalans.




Ad. 5.
Prelaskom na točku pet, voditelj ekonomsko-računovodstveno-knjigovodstvenih poslova predložio je U.V. otpis potraživanja za nenaplaćene kartice iz 2025.g. koje do danas nisu došle na naplatu u iznosu 237,69 eura (Prilog Ad. 5) da se knjiže na ostale izvanredne rashode kako bi se zatvorila kartica konta 122000 u 2026.g.
Nakon čega su članovi U.V. jednoglasno donijeli:

ODLUKU
O prihvaćanju otpisa potraživanja za nenaplaćene kartice

Prihvaća se prijedlog voditelja ekonomsko-računovodstveno-knjigovodstvenih poslova da se potraživanje za nenaplaćene kartice koje nisu naplaćene u 2026.g.,  u iznosu od 237,69 eura knjiže na ostale izvanredne rashode kako bi se zatvorila kartica konta 122000 u 2026.g. 

Ad. 6.
Predsjednik je uvodno rekao da mijenjao Zakon o javnoj nabavi, pa je potrebno uskladiti naš Pravilnik o načinu provođenja postupka jednostavne nabave, pa je ravnatelj sa stručnim službama na županiji dogovorio i pripremili su nam novi Pravilnik koji smo mi prilagodili nama, nije trebao ići na e-savjetovanje  i moli članove U.V. da ga prihvate jer je rok do 18. kolovoza 2026.g., a primjenjivat će se od 01. rujna 2026.g. Promjene su uglavnom vezane uz pragove koji su promijenjeni tako da se u Plan nabave unose predmeti jednostavne nabave čija je procijenjena vrijednost jednaka ili veća od 5.000,00 eura, dok se vrijednosti ispod 5.000,00 eura ne moraju unositi u Plan nabave. Za predmete nabave procijenjene vrijednosti jednake ili manje od 15.000,00 eura provodi se izravnim ugovaranjem uz narudžbenicu ili ugovor o nabavi, ako je procijenjena vrijednost nabave veća od 15.000,00 eura provodi se putem Elektroničkog oglasnika javne nabave.
Također je spomenuto da treba napraviti izmjene i u Statutu vezano uz pragove javne nabave. 
Nakon objašnjenja i rasprave članovi U.V. jednoglasno su donijeli:

ODLUKU
O prihvaćanju Pravilnika o načinu provođenja postupka jednostavne nabave
(Kao što je u Prilogu  Ad.6.)
Ad. 7.
Predsjednik je rekao da Povjerenstvo za lijekove kvartalno podnosi izvješće, tako je i sada predsjednica Povjerenstva za lijekove Dragana Banjanac podnijela izvješće o potrošnji lijekova s liste posebno skupih lijekova HZZO-a (Prilog Ad. 7.) u kojem navodi da nije bilo prometa lijekovima iz Popisa posebno skupih lijekova u Ljekarnama Koprivnica.

Ad.8.
Prelaskom na točku 8. informacije o novim zakonskim propisima koje se tiču nas, ravnatelj je rekao da je naknada za dežurstvo povećana sa 156.789,70 eura na 158.230,34 eura, ravnatelj je komentirao da je UPUZ tražio povećanje usluge za 10%, dok su oni povećali svega 1%. 
Ad. 9.
Pod razno, predsjednik je pitao kako je prošao natječaj za zapošljavanje, na što je 
 ravnatelj rekao da smo zaposlili farmaceutskog tehničara pripravnika i odabran je farmaceutski tehničar na neodređeno nakon raspisanog natječaja i počinje s radom od 01.08.2026.g. (Dina Tandarić)
Što se tiče magistra farmacije došle su dvije molbe, ali su odustali zbog dežurstva i visine plaće, odnosno postavljali su nemoguće uvjete i mi smo im se zahvalili.
Ravnatelj je obavijestio članove U.V. da se vratio pult iz ljekarne  K Orlu i da nije zadovoljan s restauracijom jer su gore stavili lak, srećom pa se ne vidi puno jer su na pultu kompjuteri i lijekovi.
Također dodaje da je obnovljen zahtjev prema Ministarstvu zdravstva za otvaranje Ljekarne u Koprivničkom Ivancu. 
Jedna djelatnica koja je radila na pola radnog vremena kao invalid odlazi živjeti u Zagreb i s 31.08.2026.g. odlazi iz Ljekarni Koprivnica, za sada ne bismo zapošljavali nikoga na njeno mjesto.
Ravnatelj bude pitao pravnicu na županiji da li da ponovo raspisujemo natječaj za magistre farmacije, prijedlog Sandre je da se pričeka do 15.08. neka prođu godišnji odmori. 
Na županiji rade strategiju kako privući kadrove koji su deficitarni u zdravstvu, pa ravnatelj bude pokušao dogovoriti ako bi i mi mogli dobiti kakva sredstva za tu namjenu. 
Kako nije bilo više ništa pod razno sjednica je zaključena u 10,30 sati.
  
Zapisničar:						Predsjednik Upravnog vijeća:
Radmila Kolarek 			               mr.sc. Dragutin Korošec, dr.med.vet.	
